Občianske združenie Dedinky (OZ Dedinky)
Dedinky č. 153, 04973 Dedinky, IČO : 42244552, tel: +421 903603104
Dedinky dňa 15. marca 2025
Zápisnica z Valného zhromaždenia OZ Dedinky
Program zhromaždenia :
1. Informácia o činnosti združenia od ustanovujúceho zasadnutia združenia (24. januára 2024)
2. Plán činnosti na rok 2025 a diskusia
3. Schválenie ročného príspevku člena združenia, prehľad príjmov a výdavkov 
4. Ostatné  

Valné zhromaždenie sa uskutočnilo v priestoroch Lahôdok v obci Dedinky.

K bodu č. 1 :

· Predseda združenia Milan Pamula informoval prítomných členov združenia, že rovnako ako v minulom roku je združenie zaregistrované v Centrálnom registri určených právnických osôb (NCRpo) ako príjmateľ 2% daní z príjmov podľa § 50 Zákona o dani z príjmov. Registrácia prebehla dňa 28. októbra 2024.

· V priebehu minulého roka sa členovia združenia zúčastnili na týchto aktivitách : 

1. Oprava a opätovná inštalácia oddychových lavičiek v centre obce a na ceste ku rybárskej chate

2. Odhrabanie a prečistenie padnutých kameňov a konárov na vyhliadkovom chodníku od parkoviska hotela Priehrada ku železničnej stanici.
3. Revitalizácia nápisov na kameňoch pomníka padlým v prvej a druhej svetovej vojne pred kostolom v Dedinkách spoločne s úpravou okolia pomníkov.

4. Revitalizácia volejbalového ihriska vedľa Lahôdok.

5. Členovia združenia na veľkej brigáde vyčistili od nánosov drevín a popadaných stromov turistický chodník Dedinky cintorín – vyhliadky Gačovská skala. V spolupráci so správou NP Slovenský Raj a obcou Dedinky, požiadalo o zaradenie tohto chodníka do turistickej siete turistických chodníkov NP. Dňa 6. novembra 2024 OU Košice, odbor starostlivosti o životné prostredie vydal dočasný súhlas na vyznačenie turistického chodníka Dedinky – Gačovské skaly – Geravy, v trvaní 5 rokov.
6. Revitalizácia „Bufetu hrisko“ a okolia (obloženie stavajúceho bufetu), pokládka novej strechy, montáž plastových dverí a plastového okna, vypratanie bufetu, kosenie, výstavba plota vyhradeného pozemku.

7. Výstavba oddychového altánku v priestoroch „Bufetu hrisko“, v rámci ktorej boli postavené nosné stĺpy, skelet strechy a pokrytie plechovou krytinou. Rovnako tiež úprava podkladovej plochy a inštalácia drevených stolov a lavicami.

8. Členovia združenia vyčistili od odpadkov priestory móla pod krčmou. 

9. Dňa 31. decembra 2024 združenie zorganizovalo Silvestrovský večierok na parkovisku v obci, kde boli pozvaní všetci občania obce vrátane Dobšinskej Maše s veľmi pozitívnym ohlasom.

K bodu č. 2 :  

       Prítomní členovia združenia odhlasovali na rok 2025 tento plán činnosti :
1. Dokončenie revitalizácie „Bufetu hrisko“, inštalácia detského ihriska

2. Zorganizovanie slávnosti pri príležitosti oficiálneho otvorenia turistického chodníka Dedinky – Gačovské skaly – Geravy

3. Odstrániť pozostatky betónových schodov ku pamätníku padlým rodákom v prvej aj druhej svetovej vojne, inštalovať nové schody a opraviť kovanie prístupovej bránky za Lahôdkami.

4. Revitalizovať pamätník a okolie hrdinom SNP na Geravách, zabezpečiť informačné tabule k tomuto pamätníku.

5. Revitalizovať oddychové lavičky na lúke pod Bafom.

6. Predseda združenia sa bude pravidelne zúčastňovať zasadnutí Obecného zastupiteľstva v Dedinkách.

K bodu č. 3 :

       Prítomný členovia združenia jednohlasne rozhodli hlasovaním, že príspevok člena združenia na kalendárny rok 2025 bude 10,-  EUR. Združenie sa chce verejne poďakovať všetkým, ktorí prispeli finančnou hotovosťou na plnenie cieľov združenia. Momentálne má združenie na účte vo FIO banke sumu 1.103,- EUR a v hotovosti 1.100,- EUR. 
K bodu č. 4 :

       Združenie sa dohodlo, že v prebiehajúcom kalendárnom roku bude pokračovať v kampani na zabezpečenie pokiaľ možno čo najviac prostriedkov prostredníctvom 2% daňového bonusu, oslovovaním ďalších možných sponzorov a prispievateľov s cieľom urobiť čo najviac pre obec.

       Na valnom zhromaždení sa zúčastnilo 25 členov združenia (prezenčná listina je súčasťou tejto zápisnice).  
Zápisnicu vyhotovil Milan Pamula.

Združenie je riadne zaregistrované na MV Slovenskej republiky, sekcia verejnej správy, odbor všeobecnej vnútornej správy, 
Drieňová 22, Bratislava 29. MV zároveň schválilo stanovy združenie dňa 6 júla 2023.. 
Bankové spojenie : FIO banka a.s., IBAN : SK78 8330 0000 0029 0269 2164. 
IČO : 42244552.

Orgány združenia :       
Predsedom združenia bol zvolený JUDr. Milan Pamula

       


Predstavenstvo :  Richard Garan, Maroš Korfanta, Milan Ogurčák a Miroslav  

                                                            Majerčák 

                                  Revízna komisia :  Janka Barillová a Janka Garanová

